s. 



>acrorum curator L. M. Titlestad, missionarius zuluensis r 

 anno 1907 bis et anno 1910 semel mihi liberaliter misit bryphyta 

 nonulla, ab eo ipso in sylva Ntingwe prope stationem Ekombe, 

 ditionis Nkandhlaensis, altitudine circiter 1300 metrorum supra 

 mare, collecta. 



Itidem annis 1908 et 1909 filius meus Haakon Bryhn, tune 

 temporis agricola zuluensis, mihi pluries misit bryophyta ab eo, 

 aut prope stationem En turn en i, altitudine circiter 800 metrorum 

 supra mare, aut in proprio prædio, in vicinitate proxima urbis 

 Eschowensis, altitudine circiter 600 metrorum supra mare 

 sito, collecta. 



Loca omnia, supra memorata, circiter sub parallelo 30° 20' 

 latitudinis australis sita sunt. 



Catalogus inseqvens bryologicis perpusillus forsan videbitur. 

 Statui tamen eum in publicum edere, qvia causa justa mihi adfuit, 

 ut putarem, terram Zululand adhuc qvoad bryophyta forsan 

 pæne incognitam vel certe male exploratam et cognitam esse. 



Nunqvam prius bryophytum in Zululand collectum vidi, 

 nee adhuc in litteratura bryologica ullum bryophytum abhinc 

 indicatum reperivi. 



Nee non factum est, haud paucas species bryophytorum, 

 qvas catalogus hie complectitur, qvamvis a collectoribus qvoad 

 res muscorum omnino indoctis leetas, pro scientia novas esse. 



Bryophyta infra enumerata benevolentissime adjuvantibus 

 doctissimis Brothero, Stephanio et Warnstorfio, qvibus pro 

 adjumento plane necessario gratias maximas ago, determinata 

 sunt. 



